b'\n_START_ARTICLE_\nPravila instrumentalnega letenja\n_START_PARAGRAPH_\nPravila instrumentalnega letenja (ang. Instrument flight rules - IFR) so pravila letenja za civilne zrakoplove, v veliki ve\xc4\x8dini za letala, ob\xc4\x8dasno tudi za helikopterje. Poleg IFR pravil obstajajo tudi vizualna pravila letenja - VFR. Za IFR letenje mora biti letalo ustrezno opremljeno in pilot mora imeti ustrezno dovoljenje - t. i. "IR Rating". Ko so neugodni vremenski pogoji za VFR letenje, npr. slaba vidljivost ali pa plast oblakov so mo\xc5\xbeni samo IFR leti._NEWLINE_Pri IFR letenju se ne uporablja vizualnih referenc. To pomeni, da se uporablja letalske instrumente za precizno lateralno (po smeri) in vertikalno navigacijo (po vi\xc5\xa1ini). Pilot mora natan\xc4\x8dno slediti predpisanim proceduram na kartah. Takoj po vzletu se uporablja "SID" karte (Standard Instrument Departure), za vstop v terminalno obmo\xc4\x8dje letali\xc5\xa1\xc4\x8da pa "STAR" (STandard Terminal Arrival Route). Za prilet na pristajalno stezo pa glede na na\xc4\x8din prileta, najve\xc4\x8dkrat ILS, ki je najbolj natan\xc4\x8den. Kontrolor lahko v nekaterih fazah leta usmerja - vektorira letalo glede na promet in po mo\xc5\xbenosti skraj\xc5\xa1a pot._NEWLINE_Separacijo med zrakoplovi zagotavlja kontrolor letenja. Piloti imajo na voljo tudi sistem TCAS (Traffic Collision Avoidance System), ki daje podatke o drugih letalih in prepre\xc4\x8duje trke._NEWLINE_V letalskem prostoru "Class A" je dovoljeno samo IFR letenje. Komercialna potni\xc5\xa1ka letala letijo izklju\xc4\x8dno pod IFR pravili, tudi \xc4\x8de so ugodni vremenski pogoji za VFR letenje. Redko se zgodi, da na manj\xc5\xa1ih letali\xc5\xa1\xc4\x8dih, kjer ni veliko prometa in so ugodni vremenski pogoji, letala prekinejo IFR "Flight plan" - "IFR na\xc4\x8drt leta" in pristanejo pod vizualnimi pogoji. S tem precej skraj\xc5\xa1ajo prilet in prihranijo \xc4\x8das in gorivo._NEWLINE_Za navigacijo se uporablja radijske navigacijske sisteme kot so VOR, DME, NDB, ILS in satelitsko navigacijo kot je GPS ali Glonass. Za precizne prilete se uporablja Instrument Landing System - ILS, ki natan\xc4\x8dno vodi letalo po smeri in vi\xc5\xa1ini do pristajalne steze. GPS in Glonass sta najbolj natan\xc4\x8dna od vseh omenjenih razen ILS. V prihodnosti bodo so pomo\xc4\x8djo tehnologij izbolj\xc5\xa1anja GPS signala kot je EGNOS LAAS, in predvsem WAAS mo\xc5\xbeen tudi precizni prilet na stezo tudi s GPS sistemom. Za precizen prilet je potrebna natan\xc4\x8dnost nekje 1 metra po vi\xc5\xa1ini in smeri._NEWLINE_IFR letenje zahteva ve\xc4\x8d pozornosti od pilota kot VFR, zato je v ve\xc4\x8dini primerov dvo\xc4\x8dlanska posadka, kjer si pilota delita delo. \xc4\x8ce leti pilot samostojno IFR, je potreben vsaj osnovni avtopilot. Sodobni avtopiloti, ki so povezani z letalskimi ra\xc4\x8dunalniki (FMS - Flight Management System), zelo olaj\xc5\xa1ajo IFR letenje. Nekatera letala imajo na voljo tudi opcijo avtomatskega pristanka - Autoland._NEWLINE_Za IFR letenje je mo\xc5\xbeno opremiti tudi \xc5\xa1portna letala, vendar se le-ta zaradi manj\xc5\xa1ih sposobnosti uporabljajo po navadi le za \xc5\xa1olanje za instrumentalni rating.'